Document ID: 31979R0600

31979R0600
L 078/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 600/79 НА КОМИСИЯТА
от 29 март 1979 година
за изменение на Регламент (ЕИО) № 2237/77 по отношение на датата на въвеждане на новия формуляр на земеделски статистически отчет в Италия и Люксембург
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕИО) № 2910/73 (2) и по-специално член 7 от него,
като има предвид, че Регламент (ЕИО) № 2237/77 на Комисията (3) определя позициите, които следва да се включат във формуляра на земеделски статистически отчет, който се използва при определяне на доходите на земеделските стопанства;
като има предвид, че беше възможно да се преодолеят първоначално предвижданите трудности за прилагане в Люксембург на новия формуляр на земеделски статистически отчет, считано от 1978 г.; като има предвид, че в случая с тази държава-членка ще е възможно да се представят счетоводните данни за отчетната 1978 година в новия формуляр на земеделски статистически отчет;
като има предвид, че техническите затруднения, срещани в Италия при изготвянето на необходимите за прилагане на новия формуляр на земеделски статистически отчет инструменти, възпрепятстват рационалното прилагане на новия формуляр за събиране на счетоводна информация за отчетната 1979 година; като има предвид, че поради това е целесъобразно формулярът на земеделски статистически отчет, използван през предходните отчетни години, да остане в сила през отчетната 1979 година;
като има предвид, че са взети всички необходими мерки в Италия, за да се осигури задоволително прилагане на новия формуляр на земеделски статистически отчет за събиране на счетоводна информация за отчетната 1980 година;
като има предвид, че е необходимо, за да се поправи грешка във формулировката на позиция 145 в немската версия, относно други фуражни култури, и тази в позиция 157 във версиите на всички езици, отнасяща се до разсадници;
като има предвид, че предвидените в настоящия регламент мерки са в съответствие със становището на Комитета за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Единствен член
Регламент (ЕИО) № 2237/77 се изменя както следва:
1.
Текстът на втория параграф на член 2 се заменя със следното:
„Въпреки това, тези разпоредби се прилагат за пръв път във Франция и Ирландия, по отношение на счетоводната информация за отчетната 1979 година, а в Италия, по отношение на счетоводната информация за отчетната 1980 година. Отчетните 1979 и 1980 години започват през периода, съответно, от 1 януари до 1 юли 1979 г. и от 1 януари до 1 юли 1980 г.“
2.
Текстът на позиция 145 в немската версия на приложение II се формулира както следва:
„Sonstige Futterpflanzen: der gesamte Futteranbau, der in der Fruchtfolge steht und weniger als 5 Jahre lang die gleiche Fläche beansprucht (einjähriger und mehrjähriger Futteranbau ohne Ackerwiesen).“
3.
Текстът на позиция 157 в приложение II се заменя със следното:
„Разсадници: включително лозови разсадници; като се изключват дървесни разсадници в гори, които задоволяват нуждите на стопанството.“
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 март 1979 година

Labels: 6